Vrou sterf toe motor haar trefArgieffoto: ER24 ŉ Vrou van Potchefstroom in Noordwes, vermoedelik in haar 20’s, is Saterdagmiddag dood toe ŉ voertuig haar raakgery het. Werner Vermaak, ER24-woordvoerder, sê die voorval het glo in Nelson Mandela-rylaan plaasgevind. “Met paramedici se aankoms op die toneel het die vrou op die eiland in die middel van die pad gelê. Hulle kon niks vir haar doen nie en sy is op die toneel dood verklaar,” sê hy. Volgens die oorledene se broer, saam met wie sy glo die pad wou oorsteek, het hy haar voor die noodlottige ongeluk “uit die pad [van die motor]” probeer stamp, maar sy is steeds deur die motor getref. Vermaak sê twee insittendes van die motor is ook ondersoek, maar hulle het geen beserings opgedoen nie. ŉ Polisieondersoek na die voorval duur voort.